Inkiväärikasvit

**Inkiväärikasvit** (Zingiberaceae) on yksisirkkaisiin kuuluva kasviheimo, johon kuuluu runsaasti maustekasveja. Heimon tunnettuja maustekasveja ovat esimerkiksi mausteinkivääri eli inkivääri (*Zingiber officinale*), kardemumma (*Elettaria cardamomum*) ja kurkumat, kuten mauste- ja keralankurkuma. Kurkumia on käytetty runsaasti vatsavaivojen hoitoon esimerkiksi Intiassa.

## Tuntomerkit
Inkiväärikasvit ovat monivuotisia, ruohovartisia kasveja joilla on mehevä maavarsi.

Kasvit ovat tavallisesti kookkaita ja usein aromaattisia juurakollisia ruohoja. Lehdet sijaitsevat kahdessa rivissä ja ovat kielekkeellisiä, tavallisesti avotuppisia, joskus tupet ovat kasvaneet reunoistaan yhteen. Kukinnossa on tavallisesti pysyviä kukkien tukilehtiä ja kukinto on usein haarainen. Kukat ovat perällisiä, vastakohtaisia. Kukan huuli on kasvanut yhteen heteenpalhon kanssa ja muodostaa putken. Heteitä on ainoastaan yksi, ja emiön vartalo kulkee sen kookkaan ponnen puoliskojen välistä. Sikiäimen päällä on kaksi mesirauhasta. Kussakin emilehdessä on yksi tai tavallisemmin useita siemenaiheita. Kota-hedelmä on mehevä.

## Levinneisyys
Inkiväärikasvit ovat levinneet tropiikkiin ja jonkin verran myös subtrooppisille alueille. Erityisesti niitä on Kaakkois-Aasiassa ja Malaijien saaristossa.

## Luokittelu
Inkiväärikasvisukuja on eri käsitysten mukaan 46–52 ja lajeja 1075–1340. Ne jaetaan neljään alaheimoon.

Siphonochiloideae käsittää yhden tai kaksi sukua ja 20 lajia Afrikassa ja Madagaskarissa. Niillä on mehevä vaakajuurakko, terttu-kukinto, ja fertiilin heteen palho on kasvanut kiinni huulen tyveen, joka muodostaa putken terälehtien kiinnittymiskohdan yläpuolelle.

Alaheimossa Tamijioideae on ainoastaan yksi Borneossa kasvava laji: *[[Tamijia flagellaris]]*. Sen juurakko on kuituinen ja kukintovarret ovat erillisiä toisistaan.

Alpinioideae koostuu 20 suvusta, jotka kasvavat Indomalaijilaisella alueella ja trooppisessa Australiassa; inkivääriöt (*Renealmia*, 75 lajia) kasvaa trooppisessa Amerikassa ja Afrikassa. Muita runsaslajisia sukuja ovat galangajuuret (*Alpinia*, 200 lajia), *Etlingera* (110 lajia, joista yhdellä suomenkielinen nimi, kuva ohessa), jaavankardemummat (*Amomum*, 150 lajia), *Riedelia* (60 lajia), pippuriot (*Aframomum*, 60 lajia) ja *Hornstedtia* (50 lajia). Alaheimon kasveilla on mehevä juurakko, ja hetiön ulkokiehkuran lateraaliset joutoheteet ovat hyvin pieniä tai puuttuvat. Joillakin Alpinieae-tribuksen lajeilla on avautumaton hedelmä, Riedelieae-tribuksessa hedelmä avautuu pitkittäisraoilla.

Alaheimon Zingiberoideae 29 sukua kasvaa indomalaijilaisella alueella ja Australian trooppisissa osissa. Juurakko on niillä kuituinen. Runsaslajisimmat suvut ovat huiskiot (*Globba*, 100 lajia), inkiväärit (*Zingiber*, 100 lajia), *Boesenbergia* (60 lajia), tuoksuinkiväärit (*Hedychium*, 50 saponiineja sisältävää lajia).

### Suvut
Inkiväärikasveihin kuuluvia sukuja:
* *[[pippuriot|Aframomum]]* – pippuriot
* *[[galangajuuret|Alpinia]]* – galangajuuret
* *[[jaavankardemummat|Amomum]]* – jaavankardemummat eli mummat
* *[[Aulotandra]]*
* *[[Boesenbergia]]*
* *[[Burbidgea]]*
* *[[Camptandra]]*
* *[[Caulokaempferia]]*
* *[[himalajaninkiväärit|Cautleya]]* – himalajaninkiväärit
* *[[kurkumat|Curcuma]]* – kurkumat
* *[[Curcumorpha]]*
* *[[Cyphostigma]]*
* *[[kardemummat|Elettaria]]* – kardemummat
* *[[Elettariopsis]]*
* *[[Etlingera]]*
* *[[Gagnepainia]]*
* *[[Geocharis]]*
* *[[Geostachys]]*
* *[[huiskiot|Globba]]* – huiskiot
* *[[Haniffia]]*
* *[[Haplochorema]]*
* *[[tuoksuinkiväärit|Hedychium]]* – tuoksuinkiväärit
* *[[Hemiorchis]]*
* *[[Hitchenia]]*
* *[[Hornstedtia]]*
* *[[galangalit|Kaempferia]]* – galangalit
* *[[Leptosolena]]*
* *[[Malacocarpus]]*
* *[[Mantisia]]*
* *[[Nanochilus]]*
* *[[Paracautleya]]*
* *[[Parakaempferia]]*
* *[[Paramomum]]*
* *[[Plagiostachys]]*
* *[[Pleuranthodium]]*
* *[[Pommereschea]]*
* *[[Pyrgophyllum]]*
* *[[inkivääriöt|Renealmia]]* – inkivääriöt
* *[[Rhynchanthus]]*
* *[[Riedelia]]*
* *[[Roscoea]]*
* *[[Scaphochlamys]]*
* *[[Siliquamomum]]*
* *[[Siphonochilus]]*
* *[[Stadiochilus]]*
* *[[Stahlianthus]]*
* *[[Vanoverberghia]]*
* *[[mummoat|Wurfbainia]]* – mummoat
* *[[inkiväärit|Zingiber]]* – inkiväärit

## Kuvia

Aframomum angustifolium fruit.jpg|kaitapippurion (*Aframomum angustifolium*) hedelmiä.
Boesenbergia rotunda Flower 2.jpg|*[[Boesenbergia rotunda]]*, kukka.
Cautleya gracilis 220607.jpg|*[[Cautleya gracilis]]* -himalajaninkivääri.
Elettaria cardamomum in Goa W IMG 2473.jpg|Kardemumma (*Elettaria cardamomum*).
Globba marantina (Dancing Girl Ginger) in Talakona forest, AP W IMG 8156.jpg|Viherhuiskio (*Globba marantina*).
Belvoirpark 2012-09-28 15-33-14.JPG|Tulituoksuinkiväärin (*Hedychium coccineum*) kukinto.
Kaempferia candida Wallich vol1 56.jpg|*[[Kaempferia candida]]* -galangali.
007 renealmia sp.jpg|inkivääriö (*Renealmia* sp.)
Siphonochilus aethiopicus (9710468874).jpg|*[[Siphonochilus aethiopicus]]*.
Zingiber barbatum Wallich vol1 55.jpg|*[[Zingiber barbatum]]* -inkivääri.


## Lähteet
* Stevens, P. F. (2001 onwards). Angiosperm Phylogeny Website: Zingiberaceae Version 12, July 2012 [and more or less continuously updated since]. 

### Viitteet

## Aiheesta muualla
*Levinneisyyskartta: http://www.mobot.org/mobot/research/apweb/maps/zingiberaceaemap.gif